- Rom
- <
- 14
- >

14
Ia uan adarazir araziba tuisɨghan markɨ, egh suam, ian araziba ikufi
1 Ro 15:1, 15:7, 1 Ko 8:9-11, 9:22 Rom 15:1; 15:7; 1 Korin 8:9-11; 9:22 Kolosi 2:16Gumazim nɨghnɨzir gavgavim Kraisɨn ikia, an nɨghnɨzir gavgavim gavgavizir puvatɨ, ia gumazir kam inigh aven izɨtɨ a ian tongɨn ikiam. Ia, an navir averiamɨn aven itir nɨghnɨziba bagh, a ko uari adoghan markɨ. 2 Stt 1:29, 9:3, Ro 14:14, 1 Ko 10:25, 1 Ti 4:4 Jenesis 1:29; 9:3; Rom 14:14; 1 Korin 10:25; 1 Timoti 4:4Gumazir nɨghnɨzir gavgavim itim, a biziba bar ada api. Ezɨ gumazir nɨghnɨzir gavgavim mong gavgavizir puvatɨzim, an asɨziba apir puvatɨ.*Ia akar 1 Korin 8:1ɨn itimɨn gan. 3 Kl 2:16 Kolosi 2:16Gumazir biziba bar da apim, gumazir asɨziba apir puvatɨzim gɨrakɨrangɨn adarir nɨghnɨzibar a damuan markɨ. Eghtɨ uaghan gumazir asɨziba apir puvatɨzim, a fo, God a inizɨ a siosɨn aven ize, kamaghɨn, a gumazir biziba bar ada apimɨn arazibar gan da tuisɨghan markɨ egh suam, an araziba ikufi. 4 Mt 7:1, Je 4:11-12 Matyu 7:1; Jems 4:11-12Nɨ tina, nɨ ghaze, kɨ ti gumazir igharazimɨn ingangarir gumazimɨn araziba tuisɨgham. Puvatɨ. Bizir a tugh gavgavigham o a irɨghamim, kar an Gumazir Ekiamɨn bizim. Kamaghɨn amizɨ, Ekiam uabɨ a damightɨ, a guizbangɨra tugh gavgavigham.
5 Ga 4:10 Galesia 4:10Gumazitam suam, dughiar mam dughiar mabagh afira. Eghtɨ gumazir igharazim suam, dughiaba bar magh gari. Eghtɨ gumazamiziba bar vaghvagh uari gɨfogh suam, nɨghnɨzir manam men nɨghnɨzimɨn dera. 6 1 Ko 10:31, Ga 4:10, 1 Ti 4:3 1 Korin 10:31; Galesia 4:10; 1 Timoti 4:3Gumazir dughiar mam pɨrafim, an Ekiamɨn ziam fasa kamaghɨn ami. Ezɨ gumazir biziba bar ada apim, a dagheba bagha God mɨnabava, tuavir kamɨn Ekiamɨn ziam fe. Gumazir asɨziba apir puvatɨzim, a God mɨnaba, Ekiamɨn ziam fasa nɨghnɨgha, dagher maba ataghɨrasi.
7 1 Ko 6:19-20, Ga 2:20, 1 Te 5:10, 1 Pi 4:2 1 Korin 6:19-20; Galesia 2:20; 1 Tesalonika 5:10; 1 Pita 4:2E fo, en tongɨn itir gumazitam suam, nan ikɨrɨmɨrir angamɨra itim, a nan bizimra puvatɨ. Eghtɨ gumazitam suam, nan ovevem, uaghan nan bizimra puvatɨ. 8 Lu 20:38, Ga 2:20, 1 Te 5:10 Luk 20:38; Galesia 2:20; 1 Tesalonika 5:10E angamɨra ikɨva, Ekiam bagh ikiam. E aremeghɨva, Ekiam bagh aremegham. Kamaghɨn amizɨ, e angamɨra iti, o e areme, e Ekiamɨn adarazira. 9 Ap 10:36, 2 Ko 5:15 Aposel 10:36; 2 Korin 5:15Bizir kamɨn mɨngarim kamakɨn. Krais aremegha ua dɨkafi. Kamaghɨn an angamɨra itiba ko aremeziba bar moghɨra men Ekiamɨn iti.
10 Mt 25:31-32, Ap 10:42, 17:31, 2 Ko 5:10 Matyu 25:31-32; Aposel 10:42; 17:31; 2 Korin 5:10E fo, e bar Godɨn kotiamɨn tuivightɨ, an en araziba tuisɨgham. Kamaghɨn amizɨ, nɨ uabɨ, nɨ uan adarazir araziba tuisɨghan kogh suam, men araziba ikufi. Nɨ uabɨ, nɨ uan adarazir gɨrakɨrangɨn adarir nɨghnɨzibar me damuan markɨ. 11 Ais 45:23, Fl 2:10-11 Aisaia 45:23; Filipai 2:10-11E fo, Godɨn Akɨnafarim kamaghɨn mɨgei:
“Kɨ ian Ekiam, kɨ zurara ikɨvɨra ikiam,
kamaghɨn amizɨ kɨ guizbangɨra ia mɨgei,
‘Nguazimɨn itir gumazamiziba bar moghɨra
nan guamɨn teviba apɨrigh,
egh uan akabar nan gun mɨkɨm suam,
kɨ guizbangɨra God.’ ”
12 Mt 12:36, Ga 6:5, 1 Pi 4:5 Matyu 12:36; Galesia 6:5; 1 Pita 4:5Kamaghɨn amizɨ, e bar vaghvagh uan arazir amizibar gun Godɨn mɨkɨmam.
Nɨ uan tav damutɨ, an arazir kuram damuan kogham
13 1 Ko 8:9, 8:13, 10:32 1 Korin 8:9; 8:13; 10:32Kamaghɨn amizɨ, e gumazir igharazibar araziba ua da tuisɨghan kogham. Egh ia nɨghnɨzir igharazimɨn gɨn mangɨva, uan adarazir amutɨ me arazir kuram damu iran kogham. 14 Ap 10:15, Ro 14:2, 14:20, 1 Ko 8:7-8, 1 Ti 4:4, Ta 1:15 Aposel 10:15; Rom 14:2; 14:20; 1 Korin 8:7-8; 1 Timoti 4:4; Taitus 1:15Kɨ Ekiam Iesus ko poroghav iti, bizir kam nan nɨghnɨzim gamizɨ a bar kuiaghirɨzɨ, kɨ guizbangɨra kamaghɨn fo, bizitam uabɨ Godɨn damazimɨn mɨzezir puvatɨ. Eghtɨ gumazitam suam, bizir manam an damazimɨn zuezir puvatɨ. Eghtɨ bizir kam an nɨghnɨzimɨn guizbangɨra bar mɨzeghtɨ an a damuan markɨ. 15 1 Ko 8:11-13 1 Korin 8:11-13Nɨ daghetam amɨtɨ, nɨn anav gan nɨghnɨgh suam, a Godɨn damazimɨn mɨze, eghtɨ arazir kamɨn nɨ an nɨghnɨzim gasɨghasɨgham. Nɨ kamaghɨn damuva nɨ munav gifongezir arazimɨn gɨn mangan kogham. Krais munav bagha areme, ezɨ nɨ puram apir arazim a damuva a gasɨghasɨghan markɨ. 16 Ta 2:5 Taitus 2:5Egh ia kamaghɨn damuan markɨ, ia igharaz darazir amutɨ, me ian arazir aghuim mɨkɨm suam, ia arazir kuram gami. 17 1 Ko 8:8 1 Korin 8:8E fo, God Bizibagh Ativir Arazim, a dagheba apir araziba o dɨpaba apir arazim puvatɨ. A Godɨn damazimɨn derazir arazim ko, navir vamɨran ikiamin arazim ko, bar akongezir arazim. Arazir aghuir kaba, da Godɨn Duamɨn aven otifi. 18 2 Ko 8:21 2 Korin 8:21Tina tuavir kamɨn Kraisɨn ingangarim damigh, a God damutɨ, an a bagh bar akuegham. Egh a gumazamizibar amutɨ, me mɨgɨrɨgɨar aghuibar a mɨkɨmam.
19 Ro 12:18, 15:2, 1 Ko 14:12, 1 Te 5:11 Rom 12:18; 15:2; 1 Korin 14:12; 1 Tesalonika 5:11Kamaghɨn amizɨ, e zurara igharaz darasi ko navir vamɨra ikiamin arazibar gɨn mangɨva, arazir gumazamizir igharazibar amutɨ me tugh gavgavighamiba, dar gɨn mangɨ dar amuam. 20 Mt 15:11, Ro 14:14-15, 1 Ko 8:9, 8:13, Ta 1:15 Matyu 15:11; Rom 14:14-15; 1 Korin 8:9; 8:13; Taitus 1:15Nɨ daghemra nɨghnɨgh, tuavir kamɨn God amizir arazibagh asɨghasɨghan markɨ. Guizbangɨra, dagheba bar, ada dera. Eghtɨ nɨ daghetam amɨtɨ, bizir kam gumazir igharazim damightɨ, an arazir kuram damigh irɨghtɨ, kamaghɨn nɨ arazir kuram gami. 21 Nɨ asɨzitam ko wainɨn dɨpatam amɨva bizir igharazitam damightɨ, tuavir kamɨn da nɨn anav damightɨ a irɨgham. Nɨ kamaghɨn damuan markɨ. 22 Nɨn nɨghnɨzir gavgavir bizir kamɨn itim, a nɨn navimɨn ikɨ. God nɨn nɨghnɨzim gɨfozɨ, nɨ gumazir igharazitamɨn mɨkɨman markɨ. Gumazitam bizitam guizbangɨra, a gɨnɨghnɨzi, bizir kam derazɨ, an navim osemezir puvatɨ, gumazir kam bar akongegham.†Grighɨn akam vezɨn kamɨn deragha bigha mɨkemezir puvatɨ. 23 Ta 1:15 Taitus 1:15Gumazitam asɨzitam o daghetam amɨva, nɨghnɨzir pumuning ikɨtɨ, God a mɨkɨm suam, an arazir kuram gami. An amir arazir kam, nɨghnɨzir gavgavim gisɨn tuzir puvatɨ, kamaghɨn osɨmtɨzim an iti. Guizbangɨra, e nɨghnɨzir gavgavim gisɨn tughan kogh arazir manam damutɨ, God suam, an arazir kuram.

- Rom
- <
- 14
- >

14:1: Ro 15:1, 15:7, 1 Ko 8:9-11, 9:22

14:1: Rom 15:1; 15:7; 1 Korin 8:9-11; 9:22

14:1: Kolosi 2:16

14:2: Stt 1:29, 9:3, Ro 14:14, 1 Ko 10:25, 1 Ti 4:4

14:2: Jenesis 1:29; 9:3; Rom 14:14; 1 Korin 10:25; 1 Timoti 4:4

*14:2: Ia akar 1 Korin 8:1ɨn itimɨn gan.

14:3: Kl 2:16

14:3: Kolosi 2:16

14:4: Mt 7:1, Je 4:11-12

14:4: Matyu 7:1; Jems 4:11-12

14:5: Ga 4:10

14:5: Galesia 4:10

14:6: 1 Ko 10:31, Ga 4:10, 1 Ti 4:3

14:6: 1 Korin 10:31; Galesia 4:10; 1 Timoti 4:3

14:7: 1 Ko 6:19-20, Ga 2:20, 1 Te 5:10, 1 Pi 4:2

14:7: 1 Korin 6:19-20; Galesia 2:20; 1 Tesalonika 5:10; 1 Pita 4:2

14:8: Lu 20:38, Ga 2:20, 1 Te 5:10

14:8: Luk 20:38; Galesia 2:20; 1 Tesalonika 5:10

14:9: Ap 10:36, 2 Ko 5:15

14:9: Aposel 10:36; 2 Korin 5:15

14:10: Mt 25:31-32, Ap 10:42, 17:31, 2 Ko 5:10

14:10: Matyu 25:31-32; Aposel 10:42; 17:31; 2 Korin 5:10

14:11: Ais 45:23, Fl 2:10-11

14:11: Aisaia 45:23; Filipai 2:10-11

14:12: Mt 12:36, Ga 6:5, 1 Pi 4:5

14:12: Matyu 12:36; Galesia 6:5; 1 Pita 4:5

14:13: 1 Ko 8:9, 8:13, 10:32

14:13: 1 Korin 8:9; 8:13; 10:32

14:14: Ap 10:15, Ro 14:2, 14:20, 1 Ko 8:7-8, 1 Ti 4:4, Ta 1:15

14:14: Aposel 10:15; Rom 14:2; 14:20; 1 Korin 8:7-8; 1 Timoti 4:4; Taitus 1:15

14:15: 1 Ko 8:11-13

14:15: 1 Korin 8:11-13

14:16: Ta 2:5

14:16: Taitus 2:5

14:17: 1 Ko 8:8

14:17: 1 Korin 8:8

14:18: 2 Ko 8:21

14:18: 2 Korin 8:21

14:19: Ro 12:18, 15:2, 1 Ko 14:12, 1 Te 5:11

14:19: Rom 12:18; 15:2; 1 Korin 14:12; 1 Tesalonika 5:11

14:20: Mt 15:11, Ro 14:14-15, 1 Ko 8:9, 8:13, Ta 1:15

14:20: Matyu 15:11; Rom 14:14-15; 1 Korin 8:9; 8:13; Taitus 1:15

†14:22: Grighɨn akam vezɨn kamɨn deragha bigha mɨkemezir puvatɨ.

14:23: Ta 1:15

14:23: Taitus 1:15

© 2020 PBT