- Matyu
- <
- 3
- >

3
Jon, Gumazamiziba Ruer Gumazim, akam akuri
(Mak 1:2-8; Luk 3:1-18; Jon 1:19-28)
1 Mk 1:4, 1:15, Lu 3:2-3, Jo 1:28 Mak 1:4; 1:15; Luk 3:2-3; Jon 1:28Dughiar kamnaghɨn Gumazamiziba Ruer Gumazim Jon izava, Judian gumazamiziba puvatɨzir danganimɨn ikia akam akuri. 2 Mt 4:17, Mk 1:15 Matyu 4:17; Mak 1:15Egha ghaze, “God Bizibagh Ativamin Dughiam, a roghɨra ize. Kamaghɨn amizɨ, ia navibagh iragh.”*Ziar kamning, “Kingdom Bilong God,” ko “Kingdom Bilong Heven,” aning God Bizibagh Ativamin Dughiam mɨgei. Ezɨ kagh Matyu osirizɨ Akar Aghuimɨn aven e ghaze, “God Bizibagh Ativamin Dughiam.”
3 Ais 40:3, Mk 1:3, Lu 1:76, Jo 1:23 Aisaia 40:3; Mak 1:3; Luk 1:76; Jon 1:23Godɨn akam inigha izir gumazim Aisaia fomɨra Jonɨn gun mɨgɨa ghaze, “Gumazir tiarir mam gumazamiziba puvatɨzir danganimɨn dɨa ghaze, ‘Ia Ekiam bagh tuaviba azenɨva, dar kɨr.’ ”
4 1 Sml 14:25-26, Sek 13:4, Mk 1:6 1 Samuel 14:25-26; Sekaraia 13:4; Mak 1:6Jon an asɨzim kamelɨn arɨzibar ingarizir iniba ikegha asɨzir inim uan ivariam ike. A inir kaba ikeghava odeziba ko ruarimɨn haniba api.†Jon apir dagheba ko an azuir korotiaba an akakagha ghaze, a Godɨn akam inigha izezir gumazim Elaijan mɨn iti. Nɨ akar 2 Atriviba 1:8ɨn itimɨn gan. 5 Ezɨ gumazamiziba, me Jerusalemɨn nguibar ekiam ko Judian Distrik ko Jordanɨn danganimɨn ikegha, bar a bagha izava, 6 uan arazir kurabar gun mɨgeima a Jordanɨn Fanemɨn me rue.
7 Mt 12:34, 23:33, Lu 3:7, Ro 5:9, 1 Te 1:10 Matyu 12:34; 23:33; Luk 3:7; Rom 5:9; 1 Tesalonika 1:10Egha a garima, Farisiba ko Sadyusibar avɨrim, a gumazamiziba ruer danganimɨn izi. Ezɨ a kamaghɨn me mɨgei, “Ia kuruzir divir anababa, tina ia mɨkemezɨ, ia Godɨn anɨngagharir gɨn izamimɨn arɨ mangasa? 8 Ia navim gɨrazir arazibar amu. 9 Jo 8:33, Ap 13:26, Ro 2:28-29, 4:1, 4:11-12, 4:16 Jon 8:33; Aposel 13:26; Rom 2:28-29; 4:1; 4:11-12; 4:16Egh ia pura uarigh nɨghnɨgh suam ‘E Abrahamɨn ovaviba.’ Kɨ ia mɨgei, God dagɨar kabara amightɨ da Abrahamɨn ovavibar mɨn otivighamin gavgavim iti. 10 Mt 7:19, Lu 13:6-9, Jo 15:6 Matyu 7:19; Luk 13:6-9; Jon 15:6Sobiam datɨrɨghɨn temer povibar iti, eghtɨ temer dagher ovɨzir aghuiba itir puvatɨziba, God bar da okeghɨva da isɨva avim mɨkɨnam.
11 Ais 4:4, Mal 3:2, Jo 1:26-27, 1:33, Ap 1:5, 2:3-4, 1 Ko 12:13 Aisaia 4:4; Malakai 3:2; Jon 1:26-27; 1:33; Aposel 1:5; 2:3-4; 1 Korin 12:13“Ia navibagh irazir arazim akakaghasa kɨ dɨpamɨn ia rue. Ezɨ nan gɨn izir gumazim, an gavgavim nan gavgavim gafira. Ezɨ kɨ an dagarir asuabar ateramin gavgaviba puvatɨ. Gumazir kam Godɨn Duam ko avimɨn ia ruam. 12 Mal 3:3, 4:1, Mt 13:30 Malakai 3:3; 4:1; Matyu 13:30A witba mɨsevir savol an agharimɨn iti, eghtɨ a uan witba mɨsɨva dar daghebar arɨghɨva, witba mɨsevir dɨpenimɨn witɨn mɨseviba aviva, egh dar mɨseviba avir munger puvatɨzimɨn da akuntɨma, da isiam.”
Jon Iesus rue
(Mak 1:9-11; Luk 3:21-22)
13 Ezɨ dughiar kamɨn Iesus Galilin Distrik ategha Jon a ruasa, Jordanɨn Fanemɨn zui. 14 Ezɨ Jon an anogorogha ghaze, “Nɨ manmaghsua, uabɨ ruasa na bagha izi? Nɨ na rutɨ, kamaghɨn deragham!”
15 Ezɨ Iesus an mɨgɨrɨgɨam ikaragha a mɨgɨa ghaze, “Markɨ. Nɨ datɨrɨghɨn kɨ nɨ mɨgei moghɨn nɨ damu. Ga arazir kamɨn, God ifongezir arazibar gɨntɨghtɨ, da otivam.” Ezɨ Jon an mɨgɨrɨgɨamɨn mɨn ghu.
16 Ais 11:2, Mk 1:10, Lu 3:22, Jo 1:32-33 Aisaia 11:2; Mak 1:10; Luk 3:22; Jon 1:32-33Ezɨ Iesus ruegha gɨvagha zuamɨra dɨpamɨn anagava oto. Ezɨ overiam kuiaghirɨzɨ a garima, Godɨn Duam bunbamɨn mɨn mɨghegha izaghira a gisɨn apera. 17 Stt 22:2, Sng 2:7, Ais 42:1, Mt 12:18, 17:5, Mk 1:11, Lu 9:35, Jo 12:28, 2 Pi 1:17 Jenesis 22:2; Onger Akaba 2:7; Aisaia 42:1; Matyu 12:18; 17:5; Mak 1:11; Luk 9:35; Jon 12:28; 2 Pita 1:17Ezɨ tiarir mam Godɨn Nguibamɨn ikia dɨa ghaze, “Kar nan Otarim, kɨ bar a gifonge. Kɨ a bagha bar akonge.”

- Matyu
- <
- 3
- >

3:1: Mk 1:4, 1:15, Lu 3:2-3, Jo 1:28

3:1: Mak 1:4; 1:15; Luk 3:2-3; Jon 1:28

3:2: Mt 4:17, Mk 1:15

3:2: Matyu 4:17; Mak 1:15

*3:2: Ziar kamning, “Kingdom Bilong God,” ko “Kingdom Bilong Heven,” aning God Bizibagh Ativamin Dughiam mɨgei. Ezɨ kagh Matyu osirizɨ Akar Aghuimɨn aven e ghaze, “God Bizibagh Ativamin Dughiam.”

3:3: Ais 40:3, Mk 1:3, Lu 1:76, Jo 1:23

3:3: Aisaia 40:3; Mak 1:3; Luk 1:76; Jon 1:23

3:4: 1 Sml 14:25-26, Sek 13:4, Mk 1:6

3:4: 1 Samuel 14:25-26; Sekaraia 13:4; Mak 1:6

†3:4: Jon apir dagheba ko an azuir korotiaba an akakagha ghaze, a Godɨn akam inigha izezir gumazim Elaijan mɨn iti. Nɨ akar 2 Atriviba 1:8ɨn itimɨn gan.

3:7: Mt 12:34, 23:33, Lu 3:7, Ro 5:9, 1 Te 1:10

3:7: Matyu 12:34; 23:33; Luk 3:7; Rom 5:9; 1 Tesalonika 1:10

3:9: Jo 8:33, Ap 13:26, Ro 2:28-29, 4:1, 4:11-12, 4:16

3:9: Jon 8:33; Aposel 13:26; Rom 2:28-29; 4:1; 4:11-12; 4:16

3:10: Mt 7:19, Lu 13:6-9, Jo 15:6

3:10: Matyu 7:19; Luk 13:6-9; Jon 15:6

3:11: Ais 4:4, Mal 3:2, Jo 1:26-27, 1:33, Ap 1:5, 2:3-4, 1 Ko 12:13

3:11: Aisaia 4:4; Malakai 3:2; Jon 1:26-27; 1:33; Aposel 1:5; 2:3-4; 1 Korin 12:13

3:12: Mal 3:3, 4:1, Mt 13:30

3:12: Malakai 3:3; 4:1; Matyu 13:30

3:16: Ais 11:2, Mk 1:10, Lu 3:22, Jo 1:32-33

3:16: Aisaia 11:2; Mak 1:10; Luk 3:22; Jon 1:32-33

3:17: Stt 22:2, Sng 2:7, Ais 42:1, Mt 12:18, 17:5, Mk 1:11, Lu 9:35, Jo 12:28, 2 Pi 1:17

3:17: Jenesis 22:2; Onger Akaba 2:7; Aisaia 42:1; Matyu 12:18; 17:5; Mak 1:11; Luk 9:35; Jon 12:28; 2 Pita 1:17

© 2020 PBT